मिरु एबसुनि गाहाय नेहाथारि लरेन्स इसलारिनि मासि लानानै दैदेन्नाय बे हाबाफारिआव आफादनि फिरफिलाखौ बिरहोयो मिरु एबसुनि आफादगिरि दिपेन बर'आ आरो मुंख्लं खाम्फायाव बिबार बाउजेनो बिथांनिनो आंगो बिसि फुलेश्वरि बसुमतारिआ ।बे जोनोम सान फालिनाय हाबाफारिआव मिरु एबसुजों लोगोसे जिल्ला,दख'रा,दालाइसा आफादनि गोबां दैदेनगिरिफोरजों लोगोसे बर' थुनलाइ आफादनि बारग' रांखान्थि नेहाथारी,बरपेटा जिल्ला एबसुनि बारग' आफादगिरि,खख्लाबारि हुजुया जौमा फरायसालिनि गोरायुं आरो बिबुंगोरा लोगोसे कमार दैसा गोजौ फरायसालिनि फोरोंगिरिफोर,सिके गुदि बर' थुनलाइ आफादनि बारग' गाहाय नेहाथारि लीलाबति बसुमतारि,सिजौ एकाडेमिनि गोरायुं एबा आथिखालनि इउपिपिएल हान्जानि दैदेनगिरि फैला जे बरगयारिमोनजों लोगोसे ओन्सोलनि गोबां मेलेमजिबिफोर आरो राइजो - राजानि बाहागो लानायजों हाबाफारिआ मेहेरगोनाङै जाफुंसारै जोबलाङो ।राइज्योआव फरायसालि खुलिफिन्नायनि जोबथा थांखिखौ  25  -  26  आगस्टआव खालामगोन